|  |  |
| --- | --- |
|  | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **GRADONAČELNIK** |
| **hr)zg-zelina** |

KLASA: 372-03/18-01/07

URBROJ: 238/30-02/19-18-2

Sv. Ivan Zelina, 13. ožujka 2018.

Na temelju članka 6. stavka 7. Zakona o zakupu i kupoprodaji poslovnoga prostora (Narodne novine br. 125/11 i 64/15), članka 4. stavka 1. Odluke o zakupu i kupoprodaji poslovnoga prostora u vlasništvu Grada Svetog Ivana Zeline ("Zelinske novine", br. 4/13), te članka 36.a Statuta Grada Sv. Ivana Zeline ("Zelinske novine", br. 8/01, 7/02, 10/04, 1/06, 3/06 – pročišćeni tekst, 9/09, 11/09 – pročišćeni tekst, 5/13, 12/13- pročišćeni tekst i 4/18), Gradonačelnik Grada Svetog Ivana Zeline, objavljuje

**N A T J E Č A J**

za zakup poslovnog prostora

**I.**

Daju se u zakup sljedeći poslovni prostori u vlasništvu Grada Sv. Ivana Zeline:

|  |  |  |  |  |  |  |
| --- | --- | --- | --- | --- | --- | --- |
| REDNI BROJ | ADRESA | OZNAKA POSLOVNOG PROSTORA | POVRŠINA U M² | NAMJENA | POČETNA MJESEČNA  ZAKUPNINA U KUNAMA  PO M² | POČETNA MJESEČNA  ZAKUPNINA |
| 1. | Ulica braće Radića 8, 10380 Sv. Ivan Zelina | I.kat lijevo, ulaz 1 | 40 | za djelatnost političkih stranaka | 20,00 | 800,00 |
| 2. | Ulica braće Radića 8, 10380 Sv. Ivan Zelina | I.kat lijevo, ulaz 2 | 40 | za djelatnost političkih stranaka | 20,00 | 800,00 |
| 3. | Ulica braće Radića 8, 10380 Sv. Ivan Zelina | I. kat desno kod stepeništa za II kat. | 24 | za djelatnost političkih stranaka | 20,00 | 480,00 |
| 4. | Trg kardinala A. Stepinca 1, 10380 Sv. Ivan Zelina | prizemlje sportske dvorane | 40 | za djelatnost političkih stranaka | 20,00 | 800,00 |

Prema energetskom certifikatu, zgrada u kojoj se nalaze poslovni prostori pod rednim brojem od 1.-3., svrstava se po Eprim u „G„ energetski razred., a zgrada u kojoj se nalazi poslovni prostor pod rednim brojem 4., svrstava se u energetski razred „C„.

**II.**

Poslovni prostori daju se u zakup na određeno vrijeme do 5 godina, s mogućnošću njegova produljenja pod istim ili promjenjivim uvjetima.

Poslovne prostorije daju se u viđenom stanju, a mogu se razgledati radnim danom od 10:00 do 12:00 sati uz prethodnu najavu na telefon broj 01/ 2019 200.

Sve troškove vezane uz sklapanje ugovora o zakupu snosi zakupnik.

Ponuditelji koji sudjeluju na natječaju su dužni uplatiti jamčevinu u visini početnog mjesečnog iznosa zakupnine.

Jamčevina se uplaćuje na žiro-račun broj IBAN HR9023600001842900004, Proračun Grada Sv. Ivana Zeline s pozivom na HR68 7242-OIB ponuditelja, a može se uplatiti i u računovodstvu Grada (soba br. 37/I kat).

Jamčevine koje su položili ponuditelji, a čije ponude nisu prihvaćene vratit će se ponuditeljima najkasnije u roku od 30 dana od dana donošenja Odluke o odabiru, dok se položena jamčevina osobe čija je ponuda prihvaćena zadržava i uračunava u zakupninu.

**III.**

Pravo sudjelovanja na javnom natječaju imaju sve političke stranke, ali u zakup im se može dati samo jedan poslovni prostor.

Pisana ponuda za sudjelovanje u javnom natječaju mora sadržavati**:**

* dokumentaciju koja sadrži osnovne podatke o ponuditelju (obvezno navesti OIB),
* presliku izvatka iz registra političkih stranaka ili rješenja o registraciji političke stranke,
* dokaz o uplaćenoj jamčevini,
* naznaku poslovnog prostora za koji se daje ponuda,
* ponuđeni mjesečni iznos zakupnine u kunama,
* izvornik ili ovjerenu presliku potvrde da ponuditelj nema dospjelih dugovanja prema Gradu Svetom Ivanu Zelini, po bilo kojoj osnovi, koju je izdalo nadležno upravno tijelo Grada u razdoblju od dana objavljivanja natječaja do posljednjeg dana objave, a u slučaju odobrenja odgode plaćanja navedenih obveza sukladno posebnim propisima odnosno odobrenja obročne otplate navedenih obveza sukladno odlukama nadležnih upravnih tijela Grada, dužan je dostaviti akt kojim je odobrena odgoda plaćanja i dokaz o pridržavaju utvrđenih rokova plaćanja,
* izvornik ili ovjerenu presliku potvrde o stanju poreznog duga ponuditelja koju je izdala nadležna porezna uprava Ministarstva financija, ne starije od 30 dana, a ako mu je sukladno posebnim propisima odobrena odgoda plaćanja dospjelih obveza, dužan je dostaviti akt kojim je odobrena odgoda plaćanja i dokaz o pridržavaju utvrđenih rokova plaćanja,
* kao i ostale tražene dokaze iz teksta javnog natječaja, kojima dokazuju ispunjavanje uvjeta ovog natječaja.

**IV.**

Ponude se podnose u zatvorenim omotnicama zaključno s danom 29. ožujak 2018. godine do 14,00 sati, na adresu: Grad Sveti Ivan Zelina, Povjerenstvo za davanje u zakup poslovnog prostora, 10380 Sv. Ivan Zelina, Trg A. Starčevića 12, uz naznaku "PONUDA ZA ZAKUP POSLOVNOG PROSTORA ZA DJELATNOST POLITIČKIH STRANAKA - ne otvarati".

Do navedenog roka ponude moraju biti zaprimljene u Gradu Sv. Ivan Zelini, a ne u poštanskom uredu.

Javno otvaranje ponuda istovjetno je roku za njihovo podnošenje, a izvršit će se danom 29. ožujak 2018. godine u 14,00 sati u zgradi gradske uprave, dvorani za sastanke, I kat, na adresi: Trg A. Starčevića 12, Sv. Ivan Zelina.

Nepotpune i nepravodobne ponude neće biti razmatrane, a pravodobne i potpune ponude koje ne ispunjavaju sve natječajne uvjete će se smatrati neprihvatljivima.

**V.**

Odluku o odabiru najpovoljnijeg ponuditelja (nastavno: Odluka o odabiru) donosi Gradonačelnik Grada Svetog Ivana Zeline.

Gradonačelnik Grada Svetog Ivana Zeline zadržava pravo ne odabrati ni jednog ponuditelja te pravo poništenja javnoga natječaja bez ikakve odgovornosti prema ponuditeljima i bez obveze pojašnjenja svoje odluke.

Odluka o odabiru će biti dostavljena u pisanom obliku svim ponuditeljima najkasnije u roku 15 dana od dana otvaranja ponuda.

Na Odluku o odabiru nezadovoljni ponuditelj ima pravo prigovora u roku od 8 (osam) dana od dana primitka, koji podnosi Gradonačelniku.

Odluka Gradonačelnika o prigovoru je konačna.

Najpovoljniji ponuditelj je dužan u roku od 15 dana od dana konačnosti Odluke o odabiru sklopiti ugovor o zakupu poslovnog prostora.

Ukoliko najpovoljniji ponuditelj u roku od 15 dana od dana konačnosti Odluke o odabiru najpovoljnijeg ponuditelja bez opravdanog razloga ne potpiše ugovor o zakupu poslovnoga prostora, smatrat će se da je odustao od sklapanja ugovora o zakupu, te gubi pravo na povrat uplaćene jamčevine.

VI.

Ugovor o zakupu poslovnog prostora sklopit će se kao ovršna isprava na trošak zakupnika.

U slučaju neispunjenja navedenih obveza, smatrat će se da je najpovoljniji ponuditelj odustao od potpisa Ugovora o zakupu, te nema pravo na povrat uplaćene jamčevine.

**VII.**

Zakupnik nema pravo poslovni prostor ili dio poslovnog prostora dati u podzakup.

**VIII.**

Najpovoljniji ponuditelj je u obvezi plaćati ugovorenu mjesečnu zakupninu unaprijed, najkasnije do 10. dana u mjesecu za tekući mjesec.

**IX.**

Sve dodatne obavijesti i informacije u svezi natječaja mogu se dobiti u prostorijama Grada Sv. Ivana Zeline na adresi Trg A. Starčevića 12, Sv. Ivan Zelina ili zahtijevati putem telefona broj: 01/2019 214 ili putem e-mail adrese: [dragutin.mahnet@zelina.hr](mailto:dragutin.mahnet@zelina.hr), i to svakim radnim danom od 07:00 do 15:00 sati.

GRADONAČELNIK:

Hrvoje Košćec